作者：葛立方
词牌/韵律：多丽

paragraphs: 破波光如镜，三翼轻舟。
对雨馀、重岩叠嶂，何妨影堕清流。
望芙蕖、渺然如海，张云锦、掩映汀洲。
出水奇姿，凌波艳态，眼看□叶弄新秋。
恍疑是、金沙池内，玉井认峰头。
花深处，田田叶底，鱼戏龟游。
正微凉、西风初度，一弯斜月如钩。
想天津、鹊桥将驾，看宝奁、蛛网初抽。
晒腹何勘，穿针无绪，不如溪上少淹留。
竞笑语、追寻惟有，沈醉可忘忧。
凭清唱，一声檀板，惊起沙鸥。